El tràmit es pot fer per internet o bé presencialment.
Per fer-ho presencialment cal demanar cita prèvia a la Xarxa d'Oficines de Gestió Empresarial (a les OGE per internet i a les OGE-Cambra per telèfon).
Trobareu tota la informació i els formularis a Tràmits Gencat i a Canal Empresa.
La sol·licitud de cita prèvia a les oficines de gestió empresarial (OGE) s'ha de fer per internet (TEMA: treball.
La sol·licitud de cita prèvia a les oficines OGE-Cambra s'ha de fer per via telefònica.
Relació d'oficines de gestió empresarial
Hi ha tres tipus de sol·licituds d'habilitació:
L'Oficina de Gestió Empresarial (OGE), una vegada revisada la sol·licitud i la documentació presentada, emet el certificat que determina si la persona sol·licitant compleix els requisits per obtenir l'habilitació professional, ja sigui excepcional o provisional, per a l'ocupació sol·licitada.
Juntament amb el formulari de sol·licitud, les persones interessades a sol·licitar l'habilitació excepcional han d'aportar la documentació que es determina a continuació segons la seva situació laboral:
Certificat de la formació relacionada amb les competències professionals, amb un mínim de 300 hores.
En el certificat hi ha de constar els continguts del curs, les hores de formació i les dates en què es va dur a terme.
No es valoren els cursos d'una durada inferior a 10 hores, ni l'assistència a jornades, simposis, trobades i esdeveniments similars, ni tampoc els certificats o diplomes en els quals no consti el que s'especifica en el paràgraf anterior.
Juntament amb el formulari de sol·licitud, les persones interessades a sol·licitar l'habilitació provisional han d'aportar la documentació que es determina a continuació segons la seva situació laboral:
Les persones que no hagin sol·licitat una habilitació o altra dins del termini establert (12 de desembre de 2020) no podran seguir treballant ni se les podrà contractar com a auxiliar d'atenció a la dependència.
Sol·licitar l'habilitació, dins el termini establert, és imprescindible per poder treballar.
Els professionals que han obtingut l'habilitació provisional tenen com a data límit el 31 de desembre de 2022 per passar per un procés d'acreditació de l'experiència laboral o finalitzar una formació.
El tràmit per obtenir qualsevol de les dues habilitacions és gratuït.
Sí, encara que per treballar a Catalunya no sigui necessari, es recomana que la sol·licitin, ja que l'habilitació excepcional és vàlida per poder treballar a tot l'Estat espanyol.
A) Persones que disposin d'algun dels títols establerts de l'annex de l'Ordre i puguin acreditar 2 anys d'experiència abans del 31 de desembre de 2017 en l'ocupació per la qual sol·liciten l'habilitació excepcional:
B) Persones que disposin d'algun dels certificats de reconeixement de l'experiència laboral de l'annex d'aquesta Ordre abans del 31 de desembre de 2017:
Sí, s'ha de fer una sol·licitud per a cada ocupació.
L'habilitació serà excepcional o provisional segons el temps de treball o hores de formació en cada una de les ocupacions.
Sí, qualsevol persona que compleixi els requisits pot sol·licitar l'habilitació, encara que no treballi actualment o es trobi en una altra ocupació professional.
Les persones interessades a sol·licitar l'habilitació en diferents ocupacions han d'emplenar i presentar una sol·licitud per a cada una.
Sí, l'habilitació excepcional és un procés independent del procediment d'avaluació i acreditació de les competències professionals i es pot optar a tots dos.
L'habilitació excepcional permet treballar en l'ocupació sol·licitada fins que finalitza la vida laboral del professional, però no és homologable a un títol oficial.
El procediment d'avaluació i acreditació de competències professionals adquirides mitjançant l'experiència laboral o vies no formals de formació, permet a les persones que hi participen d'aconseguir un certificat que els pot servir per arribar a obtenir un títol oficial, de formació professional o un certificat de professionalitat o totes dues coses.
Us permet treballar fins a la vostra jubilació com a auxiliar en l'ocupació que la resolució indica.
A més, des de gener de 2018 és vàlida per a tot l'Estat espanyol, per la qual cosa us servirà per treballar a altres comunitats autònomes.
El més important per sol·licitar l'habilitació, ja sigui excepcional o provisional, és que tingueu experiència abans del 31 de desembre de 2017.
En funció del temps treballat podreu sol·licitar-ne una o l'altra.
No, l'habilitació com a assistent d'atenció domiciliària només és vàlida per a aquesta ocupació.
No, l'habilitació com a auxiliar de gerontologia o auxiliar per a l'atenció personal de persones amb discapacitat només són valides per a aquestes ocupacions.
No, l'experiència d'almenys 3 anys amb un mínim de 2.000 hores treballades en els darrers 12 anys en la categoria professional corresponent, s'ha de tenir abans del 31 de desembre de 2017.
En aquest cas, hauríeu de sol·licitar l'habilitació provisional i seguir el procediment que s'hi indica.
És freqüent que la persona o empresa que contracta utilitzi la fórmula de contractació d'empleat de llar o auxiliar de la llar, però en realitat les seves funcions han estat d'assistent d'atenció domiciliària, d'auxiliar d'ajuda a domicili o d'assistent personal.
En aquests casos la persona o empresa que contracta ha de certificar que les funcions exercides van ser les que corresponen a les ocupacions esmentades.
Aquest certificat cal fer-lo en cas que en el contracte de treball no s'especifiquin les funcions o tasques desenvolupades.
En el certificat hi ha de constar expressament les funcions o tasques desenvolupades i els períodes treballats.
En cas que la persona que contracta sigui una persona física i no pugui emetre el certificat per mort o discapacitat, pot fer-ho un familiar seu degudament acreditat, i, únicament en cas d'impossibilitat material d'obtenir-lo, s'acceptarà una declaració jurada de la persona sol·licitant.
No, l'habilitació provisional només pot sol·licitar-se si el treballador o treballadora té experiència laboral en la categoria sol·licitada abans del 31 de desembre de 2017.
Per poder treballar en algun servei d'atenció a la dependència posteriorment a l'1 de gener de 2018 sense tenir experiència prèvia acreditada abans del 31 de desembre de 2017, és necessari tenir la titulació de formació professional o el certificat de professionalitat corresponent per a cada categoria professional.
Sí, sempre que estigueu donada d'alta a la Tresoreria de la Seguretat Social i tingueu un contracte de treball.
Sí, us permet canviar d'empresa, però únicament per a l'ocupació que teniu habilitada.
No, l'experiència professional requerida pot haver-se obtingut bàsicament en qualsevol lloc de l'Estat espanyol, però com a mínim els últims serveis prestats s'han d'haver dut a terme en una empresa a Catalunya.
Sí, aquesta circumstància es dona en alguns centres i serveis d'atenció a persones en situació de dependència.
Les funcions han de ser les mateixes que les d'auxiliar de gerontologia (professional que dona suport a la gent gran en el desenvolupament de les activitats de la vida diària en un centre de dia o en un centre residencial).
L'experiència com a auxiliar d'atenció personal de persones amb discapacitat pot sumar-se a la que tingueu com a assistent d'atenció domiciliària i sol·licitar l'habilitació excepcional per a aquesta darrera ocupació.
Sí, serveix per sol·licitar l'habilitació com a assistent d'atenció domiciliària.
S'ha d'acreditar mitjançant l'Informe de vida laboral i un certificat de cuidador no professional emès per la unitat competent (a Catalunya correspon a la Sub-direcció General d'Atenció i Promoció de l'Autonomia Personal, de la Direcció General d'Autonomia Personal i la Discapacitat del Departament de Treball, Afers Socials i Famílies) o la resolució del grau de dependència en què consti com a cuidador no professional.
Se li pot suggerir que sol·liciti l'expedició del títol del certificat.
Per contra, les persones amb el certificat de validació de crèdits corresponents al títol de Tècnic/a en Atenció Sociosanitària i el certificat de reconeixement acadèmic dels mòduls professionals corresponent al títol de Tècnic/a en Atenció a Persones en Situació de Dependència, poden ser contractades per treballar a Catalunya, però no poden demanar l'expedició del títol del certificat de professionalitat corresponent, ja que la seva validació de l'experiència laboral s'ha fet d'acord amb els títols de formació professional (aquest certificat correspon a un "Qualifica't" o a les mesures flexibilitzadores).
Les persones que posseeixin el títol de Tècnic Superior en Integració Social amb experiència laboral abans del 31 de desembre de 2017 com a auxiliar d'atenció a la dependència, estan acreditades per seguir treballant o ser contractades.
Els professionals que treballen en l'ocupació d'assistent o assistenta personal poden sol·licitar l'habilitació excepcional o provisional si tenen els requisits adequats.
La qualificació professional del personal que desenvolupi les funcions d'assistència personal a persones en situació de dependència està determinada per les mateixes titulacions de formació professional i certificats de professionalitat que per a les altres ocupacions d'auxiliar d'atenció a la dependència, fins que s'aprovi una qualificació professional específica per a aquest col·lectiu de professionals.
Sí que podeu ser contractats si teniu experiència abans del 31 de desembre de 2017 i si sol·liciteu l'habilitació, ja sigui excepcional o provisional, segons els vostres requisits i el termini establert.
Els cursos que determinen la qualificació són els certificats de professionalitat d'atenció sociosanitària a persones dependents en institucions i d'atenció sociosanitària a persones al domicili.
El centre de formació que ofereix el curs ha d'estar homologat pel Servei d'Ocupació de Catalunya (SOC).
El curs ha d'estar autoritzat pel SOC i pot tenir finançament públic (gratuït) o privat.
Podeu consultar els centres homologats (cal escollir la família professional de serveis socioculturals i la comunitat, l'àrea d'assistència social i el certificat de professionalitat) i confirmar que el curs, amb les dates indicades, correspon a un certificat de professionalitat.
Cal demanar informació a una oficina del Servei d'Ocupació de Catalunya (SOC).
També hi ha la possibilitat de consultar el cercador de cursos a la web del SOC, en la qual consten els cursos programats amb l'especificació dels centres que els imparteixen, horari, etc.